Foto: Davlat bojxona qo‘mitasi axborot xizmati Turli ko‘rinishdagi tovar-moddiy boyliklarining yashirin yo‘llar bilan yurtimizga olib kirishga bo‘lgan urinishlar bojxona xodimlari tomonidan o‘z vaqtida bartaraf qilinmoqda. Jumladan, “Qoraqalpog‘iston” temir yo‘l chegara bojxona posti orqali mamlakatimizga kirib kelayotgan fuqaro F.S.ning xatti-harakatlari bojxonachilar e’tiborini tortdi va u belgilangan tartibda bojxona nazoratidan o‘tkazildi. Bu haqda Davlat bojxona qo‘mitasi axborot xizmati xabar bermoqda Natijada ushbu shaxsning yuklari orasidan bojxona xodimining og‘zaki so‘rovida ma’lum qilinmagan va deklaratsiyada ko‘rsatilmagan 1 dona uchuvchisiz uchish qurilmasi borligi aniqlandi. Hozirda mazkur holat bo‘yicha bojxona organlari tomonidan surishtiruv harakatlari olib borilmoqda.